1. melléklet


A Képviselő-testület állandó bizottságainak feladat és hatásköre



1) A bizottságok feladat és hatásköre általában:


a)	A bizottság előkészíti a feladatkörébe utalt testületi döntéseket. Állást foglal a Képviselő-testület, vagy a Polgármester által megjelölt kérdésekben.

b)	Valamennyi bizottság a saját feladatkörében ellenőrzi a Közös Önkormányzati Hivatalnak a bizottsági és képviselő-testületi határozatok előkészítésére, végrehajtására irányuló munkáját.

c)	A bizottság - elsősorban a bizottság elnöke - napi munkakapcsolatot tart a Polgármesterrel,  a Jegyző megbízásából a Kirendeltségvezetővel és a bizottság titkárával. 

d)	Valamennyi bizottság a tudomására jutott közérdekű ügyben intézkedést kezdeményez.

e) 	A bizottság véleményezi a feladatköre szerinti előterjesztéseket, illetve eseti jelleggel a bizottságnak véleményezésre kiadott ügyeket.

f)	Valamennyi bizottság részt vesz az önkormányzati gazdasági program véleményezésében.

g)	Valamennyi bizottság saját szakterületének megfelelően önkormányzati rendeletalkotást kezdeményez, illetve részt vesz a rendelet-tervezetek előkészítésében.

h)	A bizottságok segítik a község együttműködési lehetőségeinek feltárását, a kapcsolatok kiépítését.


2) A Humán bizottság feladat és hatásköre:


a) 	A bizottság átruházott hatáskörben dönt mindazokban az ügyekben, amelyekben a hatáskör gyakorlását a képviselő-testület a bizottságra ruházta.

b)	Értékeli a szociális ellátás helyzetét, szükség szerint intézkedést kezdeményez. Figyelemmel kíséri a nem önkormányzati szervek tevékenységét. Intézkedést kezdeményez az önkormányzat szociális feladatai ellátásáról történő összhang megteremtésére.

c)	Tájékozódik a gyermek és ifjúságvédelem helyzetéről, e közben véleményt nyilvánít és kialakítja álláspontját a szociális ügyekkel összefüggő kérdésekben. Véleményezi a szociális gondoskodást érintő helyi rendeletek tervezetét, szükség szerint rendelet módosítást kezdeményez.

d)	A bizottság ellenőrizheti a szociális igazgatás pénzügyi forrásainak hatékony és szakszerű felhasználását.

e)	Véleményezi az önkormányzati és állami közoktatási intézmények működésével kapcsolatos önkormányzati előterjesztéseket.

f) 	Figyelemmel kíséri az egyesületi sporttevékenységet.

g)	 Feltárja a község kulturális szellemi értékeit.

h)	Szervezi a település kulturális életét, minden évben javaslatot tesz a Képviselő-testület részére a tárgyévet megelőző év december 31-ig éves rendezvénynaptár tervezetére, melyben javaslatot tesz arra, hogy az ünnepnapokon milyen megemlékezések, egyéb napokon milyen rendezvények, előadások, kiállítások, tanfolyamok stb. legyenek. Véleményezi a rendezvénynaptár módosítását.
Részt vesz a rendezvények lebonyolításában a közösségszervező közreműködésével.

i)	 Javaslatot tesz a falunapok rendezvénysorozat programjára tárgyévet megelőző év december 31-ig, részt vesz a rendezvénysorozat lebonyolításában.

j)[footnoteRef:1] [1:  Hatályon kívül helyezte a 23/2016. (XII.20.) önkormányzati rendelet 2016. december 21-től] 


k)	 Feladata ellátása során együttműködik az egyházakkal, az intézményvezetőkkel, Teleház-könyvtárral, Közös Önkormányzati Hivatallal, a község kulturális életének szervezésében együttműködő személyekkel.

l)	 Segíti a helyi ifjúsági szervezetek megalakítását, működését.

m)	 Ellátja a helyi kitüntetések adományozási feladatainak előkészítését.

n)	 Gondoskodik a településen élő gyermekekkel és ifjúsággal való kapcsolat fenntartásáról.

o)	 Együttműködik a településen működő testneveléssel és  sporttal foglalkozó intézményekkel, szervezetekkel.

p)	 Elősegíti az idegenforgalmi vállalkozásokkal kapcsolatos önkormányzati feladatok ellátását.

q)	 Az idegenforgalomban működő szervekkel együttműködve elkészíti a település idegenforgalmi fejlesztési javaslatát, szervezi, koordinálja és segíti megvalósítását.

r)	 Rendszeresen értékeli és elemzi a település idegenforgalmi helyzetét, együttműködik a települési és településen kívüli idegenforgalmi szervekkel.

s)	 Javaslatot tesz az idegenforgalmi adóbevétel felhasználására.

t)	 Megtárgyalja az önkormányzat turizmust érintő döntéseiről szóló előterjesztéseket.

u)	 A bizottság ülésén állandó meghívottként tanácskozási jog illeti meg a közösségszervezőt, és a Gyermekjóléti Szolgálat vezetőjét.  A bizottság elnöke a napirend ismeretében dönti el, hogy kit hív meg az ülésre tanácskozási joggal. 

3)	A Településgazdasági bizottság feladat és hatásköre:

a) 	A bizottság véleményezi az önkormányzat gazdasági programját, költségvetési koncepcióját és költségvetési  rendelet-tervezetét. Véleményezi a gazdálkodásról készített féléves, háromnegyed-éves teljesítésről szóló tájékoztatókat, zárszámadási rendelet-tervezetet és a maradvány felosztására készített javaslatot. Figyelemmel kíséri a költségvetési bevételek alakulását - különös tekintettel a saját bevételekre -, a vagyonváltozást, értékeli az azt előidéző okokat.

b)	Vizsgálja a hitelfelvétel indokait és gazdasági megalapozottságát. Javaslatot tesz a képviselő-testületnek hitel felvételére, ha ezt a gazdálkodás biztonsága indokolttá teszi. Véleményezi a hitelfelvételre vonatkozó előterjesztést.

c) 	A bizottság vizsgálja az önkormányzati gazdálkodó szervezetek gazdasági kihatású döntéseit és szükség esetén a gazdálkodás szabályszerűsége és hatékonysága érdekében intézkedést kezdeményez, javaslatot tesz.

d) 	Ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.

e)	Véleményezi az önkormányzat vagyongazdálkodási döntéseit.

f)	Ellátja a helyi önkormányzati képviselők és a polgármester vagyonnyilatkozatának nyilvántartásával és ellenőrzésével kapcsolatos feladatokat.

g) 	Véleményezi és szervezi a Településrendezési Terv módosítására szóló javaslatokat, döntéshozatalra előkészíti azt.

h)	Ellenőrzi a Településrendezési Terv végrehajtását, szükség szerinti módosításokra javaslatot tesz.

i)	Ellenőrzi és szervezi az önkormányzat mindenkori beruházásainak pályáztatását, kiviteli tervek szerinti megvalósítását, (szükség szerint külső szakértőt vonhat be).

j)	Véleményezi a helyi belterületi, külterületi utak építésére vonatkozó javaslatokat, figyelemmel kíséri a közutak, járdák, parkolók, közterületek állagát és karbantartását. Javaslatokat tesz felújításukra. A karbantartásra, felújításra, építésre sorrendet állít fel.

k)	Figyelemmel kíséri az önkormányzathoz tartozó közutak forgalmi rendjét, és szükség szerint javaslatot tesz a forgalmi körülményeknek megfelelő felülvizsgálatra.

l)	Közüzemi, közszolgáltató szervezetek tevékenységét figyelemmel kíséri, a szükséges intézkedésre javaslatot tesz.

m)	Elhagyott, üresen álló ingatlanok és más építmények hasznosítását kezdeményezi, beépítetlen házhelyek, parkok, közterületek állagát, karbantartottságát ellenőrzi, javaslatot tesz új zöldfelületek kialakítására a Rendezési Terv figyelembe vételével.

n)	Feltérképezi a járhatatlan külterületi utakat, javaslatot dolgoz ki, sorrendiséget állít fel ezek járhatóvá tételére, portalanításukat kezdeményezi.

o)	A belterületi és külterületi utcaképek kialakítására tervezetet készít, megvalósíthatóságukat előkészíti.

p)	Felülvizsgálja a bizottság a szakterületét érintő jelenlegi rendeleteket, módosításukra szükség szerint javaslatot tesz, újak alkotását kezdeményezi.

q)	Javaslatot dolgoz ki az önkormányzati tulajdonú bérlakások ésszerű kihasználásra. 

r)	Figyelemmel kíséri a település környezetvédelmi helyzetét, szükség esetén intézkedéseket dolgoz ki.

s) 	kivizsgálja a  képviselő, bizottsági tag összeférhetetlenségének megállapítására irányuló kezdeményezést, vizsgálatának eredményéről tájékoztatja a képviselő-testületet

